Роден е на 24 юли 1879 година в леринското село Буф, тогава в Османската империя, в семейството на видния борец за българска самостоятелна църква Никола Вучков. Филип Вучков получава основно образование в родното си село, след което учи в Битоля. Завършва Цариградската българска духовна семинария и пристига обратно в Буф в юни 1903 година, където попада в разгара в подготовката за въстание. Взима дейно участие в избухналото в следния месец Илинденско-Преображенско въстание с четата на Танас Ферманов. Участва в много сражения, като най-голямо е това при Буф.